
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA “ZGJERIMI I VARREZAVE PUBLIKE “BURDULLIAS””, BASHKIA BERAT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave
VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga “Zgjerimi i varrezave publike “Burdullias”“, Bashkia Berat. 
2. Shpronësimi bëhet në favor të Bashkisë Berat.
3. Pronarët e pasurive të paluajtshme, që shpronësohen, të kompensohen, në vlerën e plotë, sipas masës përkatëse, që paraqitet në tabelën që i bashkëlidhet këtij vendimi, për pasurinë “truall”, me sipërfaqe 2 730 (dy mijë e shtatëqind e tridhjetë) m², me vlerë 11 419 590 (njëmbëdhjetë milionë e katërqind e nëntëmbëdhjetë mijë e pesëqind e nëntëdhjetë) lekë.
4. Vlera e përgjithshme e shpronësimit prej 11 419 590 (njëmbëdhjetë milionë e katërqind e nëntëmbëdhjetë mijë e pesëqind e nëntëdhjetë) lekë, të përballohet nga të ardhurat e Bashkisë Berat, planifikuar në buxhetin e saj. 
5. Vlera e shpenzimeve procedurale të përballohet nga Bashkia Berat.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objektit në Bashkinë Berat të jetë në përputhje me afatet e parashikuara nga kjo bashki.
8. Regjistrimi i ri i pasurisë prej 2 730 (dy mijë e shtatëqind e tridhjetë) m² “truall”, për projektin “Zgjerim i varrezave publike “Burdullias”“ të bëhet në favor të Bashkisë Berat.
9. Ngarkohen Ministria e Punëve të Brendshme, Zyra Vendore e Regjistrimit të Pasurive të Paluajtshme Berat dhe Bashkia Berat për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama


LISTA EMËRORE E PERSONAVE DHE PRONAVE QË DO TË SHPRONËSOHEN PËR EFEKT TË SHPRONËSIMIT, QË DO TË PËRDORET PËR “ZGJERIMIN E VARREZAVE PUBLIKE “BURDULLIAS””, 
NË BASHKINË E BERATIT

